Diari Oficial de la Generalitat Valenciana


Sumari del DOGV 9232, del 10-12-2021 (2021/12939)

RESOLUCIÓ de 2 de desembre de 2021, de la directora general de Treball, Benestar i Seguretat Laboral, per la qual s'amplia el termini per a la presentació de la justificació de les ajudes destinades a finançar els costos fixos d'inclusió en el Règim Especial de Treballadors Autònoms (RETA) de les persones treballadores autònomes empadronades en un municipi de la Comunitat Valenciana amb població inferior a 5.000 habitants, dins del Programa de foment del treball autònom a la Comunitat Valenciana, per a l'exercici 2021.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9232

Data del DOGV
:   10-12-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/12182


Data del document
:   02-12-2021

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 2 de desembre de 2021, de la directora general de Treball, Benestar i Seguretat Laboral, per la qual s'amplia el termini per a la presentació de la justificació de les ajudes destinades a finançar els costos fixos d'inclusió en el Règim Especial de Treballadors Autònoms (RETA) de les persones treballadores autònomes empadronades en un municipi de la Comunitat Valenciana amb població inferior a 5.000 habitants, dins del Programa de foment del treball autònom a la Comunitat Valenciana, per a l'exercici 2021. [2021/12065]  
  
De conformitat amb l'article 27.1 de l'Ordre 5/2020, de 10 de setembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores i s'estableix el procediment de concessió de les ajudes del Programa de foment del treball autònom en la Comunitat Valenciana (d'ara en avant, Ordre de bases), les persones beneficiàries justificaran la subvenció concedida, davant la direcció general competent en matèria de treball, mitjançant l'acreditació de l'abonament de les quotes del RETA del mes de gener a novembre de l'any en què es publique la corresponent resolució per la qual es convoquen aquestes ajudes. La justificació podrà fer-se per mitjà de document acreditatiu del pagament de les quotes del RETA expedit per la Tresoreria General de la Seguretat Social, o dels extractes o dels rebuts bancaris justificatius dels pagaments de les quotes del RETA de la beneficiària.  
El termini per a la presentació de la justificació finalitzarà el 15 de desembre de l'any en què es publique la corresponent convocatòria d'aquestes ajudes. En cap cas la suma del que s'ha justificat podrà ser inferior a l'import total de la subvenció concedida. En el cas que la quantitat justificada fora inferior a l'import subvencionat, es procedirà a la minoració i, si escau, reintegrament de la diferència.  
No obstant això, l'òrgan concedent podrà ampliar el termini o concedir-lo per a correccions, en els termes establits en l'LGS i les seues normes de desplegament i en l'LPACAP, sempre que el retard obeïsca a causes degudament justificades en l'expedient i no imputables a la persona beneficiària de la subvenció.  
Atenent el punt 3 de l'apartat tretzé de la Resolució d'1 de març de 2021, de la Direcció General de Treball, Benestar i Seguretat Laboral, per la qual es convoquen ajudes per a finançar els costos fixos d'inclusió en el Règim Especial de Treballadors Autònoms (RETA), de les persones treballadores autònomes empadronades en un municipi de la Comunitat Valenciana amb població inferior a 5.000 habitants, dins del Programa de foment del treball autònom a la Comunitat Valenciana, per a l'exercici 2021, les persones beneficiàries justificaran la subvenció concedida, de manera telemàtica a través de l'esmentat procediment: www.gva.es/es/inicio/procedimientos'id\_proc=15136, i es considerarà no efectuada si es realitza d'una altra manera.  
  
A conseqüència de la correcció d'errades de data 2 de desembre, de la Resolució de 29 de setembre de 2021, de la Direcció General de Treball, Benestar i Seguretat Laboral, publicada en el DOGV número 9187, de 4 d'octubre de 2021, per la qual es rectifica l'annex I (concedits) per a esmenar les errades materials en la parametrització informàtica de les fórmules de càlcul de les ajudes, errades materials que van derivar en errades aritmètiques, es fa necessari adequar el termini de justificació del qual disposaran les persones beneficiàries.  
D'altra banda, de conformitat amb l'article 14 de l'Ordre de bases, la competència per a conéixer i resoldre sobre les sol·licituds presentades a l'empara d'aquesta ordre correspon a la persona titular de la conselleria competent en matèria de treball, dins dels límits establits en l'article 160 de la Llei 1/2015, i per delegació d'aquesta, a la persona titular de la direcció general competent en matèria de treball.  
  
Per això, de conformitat amb els apartats 1, 3 i 4 de l'article 9 de la Llei 40/2015, d'1 d'octubre, de règim jurídic del sector públic, en relació amb l'article 14.2 de l'Ordre de bases, es fa constar que aquesta resolució s'adopta en virtut de la delegació indicada i haurà d'entendre's dictada per l'òrgan delegant.  
Per tot això, vista la normativa esmentada i la restant de general i pertinent aplicació, resolc:  
Ampliar el termini de presentació de la justificació de les ajudes concedides fins al 30 de desembre de 2021.  
  
València, 2 de desembre de 2021.- La directora general de Treball, Benestar i Seguretat Laboral (p. d. O 5/2020; DOGV 8905, 15.09.2020): Elvira Ródenas Sancho.